**BIZALMI VAGYONKEZELÉSI SZERZŐDÉS**

Amely létrejött

egyrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: …) mint Vagyonrendelő, a továbbiakban: Vagyonrendelő

másrészről

… (Székhely: …, Cégjegyzékszám: …, Statisztikai számjel: …, Adószám: …, Képviseli: …) mint Vagyonkezelő, a továbbiakban: Vagyonkezelő

továbbiakban együtt Felek között alulírott napon az alábbi feltételekkel.

**I. A szerződés tárgya**

1. A Vagyonrendelő megbízza a Vagyonkezelőt, hogy a saját nevében, de a Kedvezményezett javára a jelen szerződéshez csatolt átadás-átvételi elismervények ellenében a Vagyonrendelő által tulajdonába adott dolgokat és ráruházott követeléseket és jogokat (továbbiakban együtt: kezelt vagyon) díjazás ellenében kezelje.

**II. A Felek jogai és kötelezettségei**

2. Vagyonrendelő kötelezettséget vállal, hogy a Vagyonkezelőre ruházza a szerződés tárgyát képező kezelt vagyont a szükséges iratokkal, amelyek átadás-átvételét a szerződés 1. sz. mellékleteként csatolt elismervény hiánytalan kitöltésével felek nyugtáznak.

3. Vagyonrendelő szavatosságot vállal a vagyon per-, teher- és igénymentességéért.

4. Felek megállapodnak, hogy a kezelt vagyon kedvezményezettje: ……………………

5. Felek rögzítik, hogy Vagyonkezelő köteles a saját vagyonától és az általa kezelt egyéb vagyonoktól külön nyilvántartani.

6. A Vagyonrendelő és a Kedvezményezett ellenőrizheti a vagyonkezelőnek a vagyonkezelés körébe eső tevékenységét, ugyanakkor Vagyonrendelő és Kedvezményezett nem utasíthatja.

7. Vagyonkezelőt a bizalmi jogviszonyra tekintettel fokozott követelményeknek megfelelően, a kedvezményezett érdekeinek elsődleges figyelembevétele mellett, a kereskedelmi ésszerűség követelményei szerint köteles eljárni.

8. A Vagyonkezelő köteles titokban tartani minden olyan tényt, tájékoztatást és egyéb adatot, amelyről megbízatása keretében vagy annak kapcsán szerzett tudomást. A titoktartási kötelezettség a szerződés megszűnése után is fennáll.

9. Vagyonkezelő a Vagyonrendelő vagy a Kedvezményezett kérésére köteles tájékoztatást adni, a a vagyonkezelésről számot adni, valamint feléjük elszámolni.

10. Felek rögzítik, hogy Vagyonkezelő saját vagyonával korlátlanul felel a kezelt vagyon terhére vállalt kötelezettségekből eredő követelések teljesítéséért, ha azok a kezelt vagyonból nem elégíthetők ki.

**III. Díjazás**

11. A Vagyonkezelőt a jelen szerződés alapján végzett tevékenységéért díjazás illeti meg, amelynek összege havonta ……………..Ft-ban, azaz …………..forint.

12. Vagyonrendelő a vagyonkezelési díjat minden hónap tízedik napjáig köteles megfizetni Vagyonkezelő …….. Banknál vezetett ……………………. számú bankszámlájára történő átutalással teljesíteni.

13. Vagyonrendelő köteles a Vagyonkezelő vagyonkezelési tevékenysége során felmerült költségeit megtéríteni.

14. Felek kikötik, hogy amennyiben a Vagyonrendelő a vagyonkezelési díjjal késedelembe esik, illetve a Vagyonkezelő költségét nem téríti meg, Vagyonkezelő jogosult követelését a kezelt vagyonból közvetlenül kielégíteni.

**IV. Egyéb rendelkezések**

15. A Vagyonrendelő a vagyonkezelőt a megbízatásból másik vagyonkezelő egyidejű kijelölése mellett bármikor jogosult visszahívni.

16. Felek jelen szerződést határozott időtartam, …. évre, (de legfeljebb 50 évre) kötik.

17. Vagyonkezelő a szerződést jogosult felmondani … (legalább 3)hónap felmondási idővel.

18. A jelen Szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.

A jelen Szerződés Felek kölcsönös elolvasás és értelmezés után, mint akaratukkal mindenben megegyezőt jóváhagyólag aláírtak.

Kelt:

………………………… …………………………..

Vagyonrendelő Vagyonkezelő